CELEX: C2004/201/40
Language: et
Date: 2004-08-07 00:00:00
Title: Kohtuasi T-186/04: Hagi, mille 25. mail 2004 esitas Spa Monopole, Compagnie Fermière Siseturu Ühtlustamise Ameti vastu

7.8.2004   
            
            
               ET
            
            
               Euroopa Liidu Teataja
            
            
               C 201/18
            
         Hagi, mille 25. mail 2004 esitas Spa Monopole, Compagnie Fermière Siseturu Ühtlustamise Ameti vastu
   (Kohtuasi T-186/04)
   (2004/C 201/40)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 25. mail 2004 hagi, mille on Siseturu Ühtlustamise Ameti vastu esitanud Spa Monopole, Compagnie Fermiere de Spa, asukoht Spa (Belgia), mida esindavad advokaadid Laurent de Brouwer, Emmanuel Cornu, Eric De Gryse ja Donatienne Moreau, kes on valinud endale kohtudokumentide kättetoimetamise aadressi Luksemburgis.
   Apellatsioonikojas oli menetlusosaliseks samuti Spaform Limited.
   Hageja palub esimese astme kohtul:
   
               —
            
            
               tühistada neljanda apellatsioonikoja 25. veebruari 2004. aasta otsus asjas R 0827/2002-4, millega jäeti rahuldamata hageja kaebus vastulausete osakonna otsuse peale, millega lükati tagasi hageja esitatud vastulause sõnalise kaubamärgi “SPAFORM” registreerimisele klassidesse 7, 9 ja 11 kuuluvate kaupade osas;
            
         
               —
            
            
               jätta kohtukulud Siseturu Ühtlustamise Ameti kanda.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Spaform Limited
            
         
               Kõnealune ühenduse kaubamärk:
            
            
               sõnaline kaubamärk “SPAFORM” – taotlus nr 609 776, esitatud kaupadele, mis on klassifitseeritud klassidesse 7 (pumbad jms), 9 (aparaadid ja instrumendid rõhu mõõtmiseks) ja 11 (mullivannid).
            
         
               Vastulausemenetluses vaidlusesemeks oleva kaubamärgi või tähise omanik:
            
            
               hageja
            
         
               Vaidlusesemeks olev kaubamärk või tähis:
            
            
               siseriiklik kaubamärk SPA klassi 32 kuuluvatele toodetele (mineraalveed jms)
            
         
               Vastulausete osakonna otsus:
            
            
               lükata vastulause tagasi
            
         
               Apellatsioonikoja otsus:
            
            
               jätta kaebus rahuldamata
            
         
               Õiguslikud alused:
            
            
               määruse (EÜ) nr 2868/95 (1) artikli 18 lõike 1 rikkumine. Selle artikli põhjal leidis vastulausete osakond, et vastulause esitamise tähtaja lõpul ameti käsutuses olnud informatsioon ei võimaldanud varasemat kaubamärki identifitseerida. Hageja peab sellist järeldust küsitavaks.
            
         
      (1)   Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta, Euroopa Ühenduste Teataja nr L 303, 15.12.1995, lk 1-32